কৃষি অফিস সূত্রে জানা গেছে, উপজেলার কোথাও বাণিজ্যিক ভিত্তিতে কাঁঠাল বাগান গড়ে তোলা হয় নাই। বাড়ির উঠান, রাস্তার পাশে কিংবা পরিত্যাক্ত জমির ধারে বিক্ষিপ্ত ভাবে কাঁঠাল গাছ রোপন করা হয়। যা কোন বাড়তি যতœ ছাড়াই প্রাকৃতিক ভাবে বড় হয়ে ফল ধরতে শুরু করে। শুধু কাঁঠালই নয় দামী কাঠ হিসাবেও কাঁঠাল গাছের বেশ কদর রয়েছে। পুরো উপজেলায় চলতি মৌসুমে ৩০-৪০ হাজার গাছে কাঁঠাল ধরেছে। এবছর উপজেলায় কাঁঠালের বাম্পার ফলন হয়েছে। তবে এই ফলটি যদি ব্যাণিজ্যিক ভাবে চাষ করা হয় তাহলে আমসহ অন্যান্য ফলের পাশাপাশি কাঁঠালও অর্থনীতিতে ভালো ভূমিকা রাখতে পারে। এই বিষয়ে সরকারি বা বেসরকারি ভাবে কৃষকদের মাঝে সচেতনতা বৃদ্ধি করা হলে আগামীতে কাঁঠালও বাণিজ্যিক ভাবে চাষ করা সম্ভব বলে মনে করছেন কৃষিবিদরা।